Západný blok

Západný blok, známy aj ako kapitalistický blok, blok slobody, slobodný blok a americký blok, bol neoficiálnou koalíciou krajín, ktoré boli oficiálne spojencami Spojených štátov počas studenej vojny v rokoch 19471991. Kľúčové postavenie v tomto bloku mali členské štáty NATO v západnej Európe a Severnej Amerike, ale blok zahŕňal aj mnohé ďalšie krajiny v širšom ázijsko-tichomorskom regióne, na Blízkom východe, v Latinskej Amerike a v Afrike, ktoré mali v minulosti protisovietsku, protikomunistickú a v niektorých prípadoch aj protisocialistickú ideológiu a politiku. Blok ako taký bol v opozícii voči politickým systémom a zahraničnej politike komunistických krajín, ktoré sa sústreďovali na Sovietsky zväz, ostatných členov Varšavskej zmluvy a zvyčajne Čínsku ľudovú republiku. Názov „západný blok“ vznikol ako reakcia a protiklad jeho komunistického náprotivku, východného bloku. Počas celej studenej vojny sa vlády a západné médiá častejšie označovali ako „slobodný svet“ alebo „prvý svet“, zatiaľ čo východný blok sa často označoval ako „komunistický svet“ alebo menej často ako „druhý svet“.

 Názov a význam 
Tak ako sa termín východný blok (alebo sovietsky blok alebo komunistický blok) a označenie krajín v ňom ako „sovietske satelity“" používal hlavne na Západe, používalo sa označenie „Západ“ na Východe na označenie ideologických nepriateľov (V terminológii používanej komunistami išlo o dva nezmieriteľné tábory: kapitalistický alebo imperialistický a socialistický.) Samotné krajiny Západu samy seba nenazývali ani nenazývajú blok ale skôr západná kultúra alebo západný alebo slobodný svet, pričom ide o krajiny pôvodne západoeurópskej kultúry v Európe, ale aj mimo nej, všade tam, kde mala západoeurópska civilizácie rozhodujúci vplyv. Rozdiel medzi Západom a Východom spočíval v rôznosti sociálnych a spoločenských noriem a etických a estetických pravidiel, ale aj konvencií, vzťahu k náboženstvu a viere a vzťahu k technike a technológiám. Tieto dve zoskupenia štátov spočiatku neboli očíslované avšak viacero ďalších štátov sa nedalo zaradiť do ani jednej skupiny (najmä rozvojové krajiny), preto sa začali označovať ako tretí svet. Zároveň dostali číslo aj predchádzajúce dva svety: západný ako prvý svet a východný ako druhý svet (používané zriedkavo).

Západný blok tvorili predovšetkým krajiny združené v NATO (členské štáty). V užšom slova zmysle sa u nás mysleli najmä nám blízke, významné a veľké krajiny ako sú Spojené štáty, Kanada, Francúzsko, Taliansko, Spojené kráľovstvo a neskôr aj Západné Nemecko.

 Konfrontácia s Východom 

Od roku 1945 existujúca Organizácia Spojených národov (OSN) nedokázala zabrániť mocenskému konfliktu medzi USA a ZSSR. Osobitosťou tohto konfliktu bola skutočnosť, že prebiehajúca konfrontácia v politike, hospodárstve, ideológii sa prenášala do kultúry, vedy, športu i medziľudských vzťahov (a prejavovala sa ako súperenie), avšak neprerástla do priameho vojenského stretnutia oboch superveľmocí. Súperenie sa najviac prejavilo v boji o sféry vplyvu a o prevahu v zbrojení – v studenej vojne. Sféry vplyvu sa rozširovali vedením tzv. zástupných vojen, teda ozbrojených konfliktov v rozvojových krajinách, pri ktorých bloky podporovali spriaznené strany v danej krajine (napríklad Kórea, Vietnam, Angola, Afganistan). 

Preteky (o prevahu) v zbrojení prebiehali (od roku 1947 USA stratili monopolné postavenia) predovšetkým jadrovým zastrašovaním (pozri dejiny vývoja jadrových zbraní, atómová bomba a jadrová vojna), ktoré viedlo k rovnováhe strachu založenej na zaručenom vzájomnom zničení, čo postupne viedlo k rokovaniam o obmedzení a znížení počtu strategických zbraní.

Súperenie vo vedecko-technickej (napr. vesmírne preteky) rovine, do ktorého sa investovali rozsiahle materiálne, finančné i ľudské zdroje prinieslo v priebehu krátkeho obdobia významný vedecko-technický pokrok napriek tomu, že jeho primárny cieľ bol vojenská prevaha (balistické rakety, špionážne satelity a pod.)

 Zoznam krajín 
Členské štáty NATO, ktoré boli zároveň v západnom bloku:

 *
 *
 *
  (od roku 1952)
 *
 *
 *
 *
 *
 *
 * 
 *
  (od roku 1982)
 *
  (od roku 1952)
  Západné Nemecko (19551990)

 Protiváha a zánik bipolárneho sveta 
Ako protiváha bipolárneho sveta (Západ/Východ) vzniklo okrem neutrálnych štátov (nezúčastnenosť na vojnovom konflikte, v čase mieru neúčasť vo vojenských blokoch, prípadne iných medzinárodných zoskupeniach) aj Hnutie nezúčastnených krajín (v roku 1961).

V súčasnosti rozdelenie na bloky stratilo zmysel. Dnes má NATO 28 členov (dva členské štáty ležia v Severnej Amerike, zostávajúcich 26 členov je v Európe) a Slovensko je jeho členom. Sovietsky zväz sa rozpadol v roku 1991 a Rusku sa zatiaľ nepodarilo vytvoriť blok, ktorý by bol protiváhou Západu aj keď sa o to snaží v susedných krajinách a medzinárodných organizáciach (1997 vstup do G8, 1998 Ázijsko-tichomorská hospodárska spolupráca).

 Pozri aj 
 druhý svet
 operácia Condor
 Os Berlín-Rím-Tokio
 politická doktrína
 propaganda
 prvý svet
 Spojenci (druhá svetová vojna)
 studená vojna
 tretí svet
 východný blok

 Zdroj 
 Matloff, Maurice. Makers of Modern Strategy. Ed. Peter Paret. Princeton: Princeton UP, 1971. 702.
 Kissinger, Henry. Diplomacy. New York: Simon & Schuster, 1994. 447, 454.
 Lewkowicz, Nicolas. The United States, the Soviet Union and the Geopolitical Implications of the Origins of the Cold War New York and London: Anthem Press, 2018.

Kategória:Studená vojna